Lassie 2: Nova pustolovina
2024-03-12 17:00 (Europe/Zagreb) | Apfel Arena, Put Volicije 5, Makarska, Hrvatska
Lassie 2: Nova pustolovina sinkronizirano

Imaginarni
2024-03-14 19:00
Iz studija Blumhouse i ekipe koja stoji iza hitova PET NOĆI KOD FREDDYJA i
M3GAN, dolazi originalni horor koji zadire u nevinost imaginarnih prijatelja – i traži odgovor na vječno pitanje: Jesu li imaginarni prijatelji doista plodovi dječje mašte ili su samo paravan za nešto puno strašnije?
Kada se Jessica (DeWanda Wise) sa svojom obitelji preseli u dom iz svog djetinjstva, njezina najmlađa kćer Alice razvije jezivu privrženost plišanom medvjediću kojeg zove Chauncey i koji nalazi se u podrumu. Alice s Chaunceyjem kreće igrati igre koje počinju razigrano, ali postaju sve zlokobnije. Kako njezino ponašanje postaje sve više zabrinjavajuće, Jessica intervenira i polako shvaća da je Chauncey puno više od plišanog medvjeda za kojeg je vjerovala da jest.
Jeff Wadlow
1h 45m – US

Ulaznice su dostupne u prodaji na info pultu i online putem Kino Mediteran Makarska

CRNI PETAK pub kviz @ Apfel Arena
2024-03-15 20:00, 2024-03-22 20:00, 2024-03-29 20:00, 2024-04-05 20:00, 2024-04-12 20:00
Petkom u 20 sati, Apfel Arena je domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.
Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje. Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

Goran Vinčić - Reci mi da se šališ
2024-03-15 20:00
Goran Vinčić rasprodao je kultnu dvoranu Lisinski u Zagrebu.
Njegov novi show “Reci mi da se šališ” krenuo je na regionalnu turneju u 2024. godini.
Specijal snimljen u Ludoj kući grabi prema milijun pregled na YouTube kanalu.
Vinča skida rekorde, rasprodaje dvorane, vrijeđa, ljubi, grli i zadirkuje. Vinča je čovjek od naroda, televizije, kazališta, sporta, muzike.
Cijena: 10 €
Cijena na dan predstave: 12€

The Holdovers
2024-03-16 19:00, 2024-04-02 19:00
Strogi i ćudljivi profesor Paul Hunham, zaposlenik prestižne američke srednje škole, prisiljen je ostati na kampusu tijekom božićnih praznika kako bi čuvao šačicu učenika koji nemaju kamo otići za blagdane. Kako praznički dani odmiču, Paul uspostavlja sve bliži odnos s društvom s kojim je „zaglavio“ – pametnim i prkosnim učenikom Angusom i glavnom kuharicom škole Mary.
Toplu i emotivnu priču, prikazanu i nagrađenu na brojnim svjetskim festivalima, donose hvaljeni redatelj Alexander Payne („Stranputice“, „Nebraska“, „Nasljednici“) i scenarist David Hemingson.
Film je nominiran za Oscara u čak 5 kategorija: za najbolji film, scenarij, montažu, glavnog glumca (Paul Giamatti) i sporednu glumicu (Da’Vine Joy Randolph), te se smatra jednim od najboljih filmova 2023. godine. Uz dvoje spomenutih nominiranih glumaca, iznimnom izvedbom ističe se i talentirani debitant Dominic Sessa.
Alexander Payne
2h 13m – US

Ulaznice su dostupne u prodaji na info pultu i online putem Kino Mediteran Makarska

Teatar Gavran – Agencija za sreću
2024-03-17 19:00
„Agencija za sreću“ neobična je romantična komedija koja donosi tople prepoznatljive junake koji će zahvaljujući prvoj agenciji u Hrvatskoj utemeljenoj po uzoru na slične agencije u Japanu riješiti sve svoje emotivne probleme. Ali Hrvatska nije Japan i sve bi moglo krenuti neočekivanim smjerom. Emotivne situacije preokreću se u komične. Pred gledateljima je dirljiva i duhovita priča karakteristična za romantične komedije kakve smo nekada voljeli.
Cijena: 10 €
Cijena na dan predstave: 12€

Apfel Wine & Food Festival
2024-03-21 12:00 - 18:00
Sa zadovoljstvom najavljujemo šesti po redu Apfel Wine & Food festival koji će se održati u četvrtak, 21. ožujka, u Apfel Areni u Makarskoj.
Na Apfel Wine & Food festivalu će se predstaviti oko 60 izlagača, većinom vinara, kao i nekoliko destilerija, craft pivovara i gastronomskih izlagača. Osim hrvatskih vinarija, na Festivalu će svoja vina predstaviti proizvođači iz Slovenije i Bosne i Hercegovine. Posjetitelji će imati priliku kušati više od 400 različitih vina.
Festival je namijenjen ugostiteljima, odnosno djelatnicima u turizmu te ga je moguće posjetiti isključivo uz pozivnicu organizatora. Cilj je pružiti priliku ugostiteljima da na vrijeme kreiraju svoje vinske karte i upotpune ih kvalitetnim etiketama.
Radujemo se vašem dolasku na Apfel Wine & Food festival, posjetite nas i zajedno stvorimo nezaboravne trenutke ispunjene vrhunskim vinima i gastronomijom i nazdravimo uspješnoj poslovnoj godini pred nama.

Nedjelja
2024-03-21 19:00
Film prati život jednog od najpopularnijih pjevača na ovim prostorima, Džeja Ramadanovskog.
Inspiriran istinitim događajima, donosi priču o Džeju iz najranije mladosti pa sve do velikog uspjeha koji je ostvario. Iako je imao teško djetinjstvo, provedeno uglavnom na ulici ili u popravnom domu, Džej je uspio zauzeti svoje mjesto na glazbenoj sceni i kroz pjesme je postao dio života mnogih.
N. Ćeranić, M. Radunović
2h 0m – RS

Ulaznice su dostupne u prodaji na info pultu i online putem Kino Mediteran Makarska

Dragan Marinković Maca – „Kakva ti je žena, takav ti je život“
2024-03-22 20:00
Hit komedija Kakva ti je žena, takav ti je život će vas natjerati da razmislite dobro o sebi i o svijetu koji vas okružuje. Maca kroz predstavu publici otkriva kako zapravo treba izgledati dobar i uspješan brak. Volimo li da nas vole ili volimo voljeti? Je li uvijek na početku veze prvo strast, pa onda krah? Koliko brak mijenja ljude i samu vezu? U braku ili u mraku? Peta autorska predstava Dragana Marinkovića Mace, u samo 3 godine postojanja oborila je sve rekorde gledanosti. Na turnejama po Hrvatskoj, Bosni i Hercegovini, Srbiji ali i Europi, predstava je oduševila više od 100.000 gledatelja.
Cijena: 15 €
Cijena na dan predstave: 17€

Dina: Drugi dio
2024-03-23 19:00
Novi nastavak znanstveno-fantastičnog kino spektakla „Dina“, adaptacije kultnog književnog klasika autora Franka Herberta, okuplja zvjezdanu postavu koju čine Timothée Chalamet, Zendaya, Rebecca Ferguson, Josh Brolin, AustinButler, Florence Pugh, Dave Bautista, Christopher Walken, Stephen McKinley Henderson, Léa Seydoux, Stellan Skarsgard, Charlotte Rampling i Javier Bardem.
Radnja nastavlja putovanje Paula Atreidesa, sada ujedinjenog s Chani i Fremenima, dok je na ratnom putu osvete protiv onih koji su uništili njegovu obitelj. Suočen s izborom između ljubavi svog života i sudbine poznatog svemira, nastoji spriječiti strašnu budućnost koju samo on može predvidjeti.
Denis Villeneuve
2h 46m – US

Ulaznice su dostupne u prodaji na info pultu i online putem Kino Mediteran Makarska

Vrapčić Richard 2 - SINK
2024-03-24 17:00
Uživajući u zimovanju na Velikom jezeru u sjevernoj Africi, Richard saznaje da mu ovaj put neće biti povjerena tako časna i odgovorna misija da vodi let jata roda kući na sjever. Ne želeći se s time pomiriti, bježi na samostalno putovanje puno opasnosti i avantura. Na putu, Richard će se susresti s jatom vrabaca u nevolji koje će uhvatiti zle ptice marabu. Da bi stekle slobodu, ptice će se morati ujediniti u prijateljski tim, pokazati hrabrost i domišljatost…
Benjamin Quabeck, Mette Tange
1h 24m – DE, BE

Ulaznice su dostupne u prodaji na info pultu i online putem Kino Mediteran Makarska

Kazalište lutaka Zadar - Vrlo gladna gusjenica
2024-03-27 17:00
Predstava nastala prema istoimenoj slikovnici Erica Carle namijenjena je najmlađoj publici koja se možda prvi puta susreće s kazalištem, kao i već iskusnim malim kazališnim gledateljima. Kroz svijet odrastanja i otkrivanja okoline, našu najmlađu publiku učimo raznolikosti i povjerenju u proces koji sa sobom donosi uspone i padove, kruške i jabuke, ponedjeljke i petke. Priroda nam otkriva svoje tajne, a mi putujemo, promatramo, osluškujemo, osjećamo i rastemo.

Godzilla X Kong: Novo carstvo
2024-03-28 19:00
Filmski Monsterverse studija Legendary donosi eksplozivni okršaj između Godzille i Konga u potpuno novoj avanturi koja stavlja moćnog Konga i strašnog Godzillu u borbu protiv kolosalne prijetnje skrivene unutar našeg svijeta, izazivajući njihovo vlastito postojanje, kao i naše.
“Godzilla x Kong: Novo carstvo” dublje istražuje povijest ovih titana i njihovog podrijetla, kao i tajne Otoka lubanja, otkrivajući mitološku bitku koja je pomogla oblikovati ova izvanredna bića i zauvijek ih povezala s čovječanstvom.
Adam Wingard
1h 53m – US

Ulaznice su dostupne u prodaji na info pultu i online putem Kino Mediteran Makarska

Noina arka - SINK
2024-04-01 17:00
Film Noina arka originalan je i zabavan pristup jednoj od najikonografskijih priča svih vremena, pun humora, šarma i simpatičnih likova.
Kada počnu kiše, samo jedan mužjak i jedna ženka svake vrste smiju ući na Noinu arku. Uz pomoć lukavog škrguta – i malo sreće – miševi Vini i Tito uspijevaju neprimjetno ući na Arku i zajedno spriječiti sukob između mesoždera i biljojeda. U isto vrijeme, životinje izvode niz klasičnih pjesama inspiriranih poznatim pjesnikom Viníciusom de Moraesom. Mogu li ovi talentirani skriveni putnici glazbom razbiti napetost i pomoći ovim zatvorenim stvorenjima preživjeti zajedno 40 dana i 40 noći?
Alois Di Leo, Sergio Machado, René Veilleux
1h 24m – BR

Ulaznice su dostupne u prodaji na info pultu i online putem Kino Mediteran Makarska

Apfel Arena Women's Cup
2024-04-02 09:00
Apfel Arena organizira nogometni turnir za djevojčice koji će se održati 2. travnja od 9:00h. Sudjelovat će nogometašice u 2 kategorija: U13 i U16. Veselimo se nogometnoj atmosferi koja nas očekuje!

Liga Udruge malog nogometa Makarska
2024-04-03, 2024-04-04, 2024-04-10, 2024-04-11
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.

Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

Majčinski instinkt
2024-04-04 19:00
Psihološki triler s oskarovkama Jessicom Chastain i Anne Hathaway u glavnim ulogama, nastao prema istoimenom bestseler romanu Barbare Abel (Derrière la haine).
Alice i Celine susjede su i najbolje prijateljice, žive u prekrasnim kućama u predgrađu, imaju uspješne muževe i sinove iste dobi. Savršeni životni sklad iznenada im je uništen nakon tragične nesreće koja se dogodi jednom od njihovih sinova. Dok njihove obiteljske veze postupno izjedaju krivnja i paranoja, Alice i Celine razvijaju sumnje koje otkrivaju mračnu stranu majčinske ljubavi.
Benoît Somville
1h 34m – US

Ulaznice su dostupne u prodaji na info pultu i online putem Kino Mediteran Makarska

Monkey Man
2024-04-06 19:00
Nakon što se proslavio u oskarovskom hit filmu Milijunaš s ulice (2008.), glumac Dev Patel odlučio je režirati brutalan akcijski film osvete u stilu Johna Wicka, kojem je jedan od producenata dobitnik Oscara Jordan Peele (Nope, 2022.).
Radnja filma inspirirana je legendom o hinduističkom bogu snage i hrabrosti Hanumanu. Patel je u filmu utjelovio mladića poznatog samo kao Kid (Klinac), koji se svaku večer, noseći masku gorile, brutalno bori u podzemnom klubu kako bi osigurao opstanak. Nakon mnogo godina potisnutog bijesa, Kid otkriva način da se infiltrira u enklavu zlokobne gradske elite. Dok mu trauma iz djetinjstva ključa, njegove ruke s misterioznim ožiljcima pokreću eksplozivnu osvetničku kampanju protiv ljudi koji su mu uništili život.
Film je nakon svjetske festivalske premijere u ožujku ove godine naišao na odlične kritike i ocjene publike.
Dev Patel
1h 53m – US

Ulaznice su dostupne u prodaji na info pultu i online putem Kino Mediteran Makarska

Kung Fu Panda 4 - SINK
2024-04-07 17:00
Ovog se proljeća nakon dugo iščekivanja vraća najnevjerojatniji majstor kung fua na svijetu – panda Po – u urnebesnom novom poglavlju omiljene akcijske komedije DreamWorks Animationa!
Nakon tri smrtonosne pustolovine u kojima je pobijedio zlikovce svjetske klase svojom nenadmašnom hrabrošću i ludim borilačkim vještinama, zmajevog ratnika pandu Po sudbina je pozvala da se napokon – odmori. Točnije, odabran je da postane duhovni vođa Doline mira. To predstavlja nekoliko problema: Prije svega, Po zna isto toliko o duhovnom vodstvu koliko i o paleo dijeti, a drugo, mora brzo pronaći i istrenirati novog Zmajskog ratnika prije nego što može preuzeti svoju novu uzvišenu poziciju.
Mike Mitchell
1h 34m – US

Ulaznice su dostupne u prodaji na info pultu i online putem Kino Mediteran Makarska

Zlatousti: "Zašto baš sad?"
2024-04-09 20:00, 2024-04-10 20:00
Zašto baš sad? je najnovija komedija Zlatoustih.
Nadahnuće za ovu predstavu autor teksta I režiser Davor Šegota je našao u kratkoj priči Woody Allena “Death knocks”.
Dodajući likove I proširujući radnju, Šegota je uspješno povezao vječne teme života, smrti te našeg odnosa prema konačnom odlasku,
sa svakodnevicom I općepoznatim životnim situacijama.
Likovi ove komedije, svaki sa svojom agendom I perspektivom, nastoje događanja usmjeriti u svom sebičnom smjeru.
Kroz niz komičnih situacija I dijaloga, u malo više od sat vremena, provest će vas troje glumaca:
Jadranka Tokić Rašić, Lovrenco Laušić i Marin Borić.
Scenografiju I kostime je osmislila Maja Divić, autorica plakata je slikarica Sanja Srzić, a tehničari su Mladen Utrobičić I Duje Pajić.
Ulaznice su dostupne na Info Pultu Apfel Arene po cijeni od 8€.

Pamtim samo sretne dane
2024-04-11 20:00
Nevio Marasović
1h 12m – HR
Dok sjedi u restoranu koji predstavlja čekaonicu za drugi svijet, umorni starac promatra goste restorana koji predstavljaju njega i njegovu najužu obitelj tijekom bitnih trenutaka njegova života. Starac je prisiljen te događaje promatrati objektivno, sa strane, kao svojevrsni sudac i porota jednog života punog pogrešnih odluka.
Novi film višestruko nagrađivanog redatelja Nevia Marasovića, premijerno prikazan na Pulskom filmskom festivalu, okuplja brojna poznata glumačka lica među kojima su Radko Polič, Zlatko Burić-Kićo, Tena Nemet Brankov, Leon Lučev, Goran Bogdan, Nina Violić, Janko Popović Volarić, Leona Paraminski, Alma Prica, Jelena Miholjević, Goran Grgić, Tihana Lazović Trifunović i Milan Štrljić.

Ulaznice su dostupne u prodaji na info pultu i online putem Kino Mediteran Makarska
